కండలవీరుడు సల్మాన్ఖాన్ మళ్లీ తన సత్తా చాటారు. ‘ట్యూబ్లైట్’ సినిమాతో బాక్సాఫీస్ దగ్గర డల్ అయిన సల్మాన్ ‘టైగర్ జిందా హై’ సినిమాతో మళ్లీ తనేమిటో నిరూపించారు. పులి ఒక అడుగు వెనక్కి వేసి మళ్లీ దమ్ము తీసుకొని రెట్టించిన ఉత్సాహంతో ముందుకు ఎలా దూకుతుందో అలాగే సల్మాన్ కూడా చేశారు. ‘ట్యూబ్లైట్’ సినిమాతో పరాజయాన్ని మూట కట్టుకోవడమే కాకుండా తీసుకొన్న పారితోషికంలో చాలా మొత్తాన్ని బయ్యర్లకు తిరిగి ఇవ్వాల్సి వచ్చింది. అందుకే ‘టైగర్ జిందా హై’ చిత్రం రిజల్ట్ ఎలా ఉంటుందా అని సల్మాన్ కాస్త టెన్షన్ పడిన మాట వాస్తవం. అందరి భయాలను తొలగిస్తూ పాత రికార్డులన్నీ బద్దలు కొట్టి  ఈ సినిమా బాక్సాఫీసు దుమ్ము రేపింది. ఇప్పటి వరకూ రూ. 154.47 కోట్లు కలెక్ట్ చేసిందీ చిత్రం. అంతే కాదు బాలీవుడ్లో  ఇంతవరకూ హయ్యెస్ట్ ఓపెనింగ్స్ ( ‘బాహుబలి.. ది కన్క్లూజన్’ మినహాయిస్తే) సాధించిన చిత్రం ఇదే. కేవలం మూడు రోజుల్లోనే వంద కోట్ల మార్క్ని దాటేసింది. ఫస్ట్ వీక్లో కచ్చితంగా రూ. 200 కోట్లు కలెక్ట్ చేస్తుందనే ధీమాతో ఉన్నారు సల్మాన్ అభిమానులు. వంద కోట్ల క్లబ్లో చేరిన సల్మాన్ పన్నెండో సినిమా ఇది కావడం మరో విశేషం. ‘శుక్రవారం రూ.34.10 కోట్లు, శనివారం రూ.35.30 కోట్లు, ఆదివారం రూ.45.53 కోట్లు, సోమవారం రూ.36.54 కోట్లు.. అంటే మొత్తం రూ. 151.47 కోట్లు కలెక్ట్ చేసింది’ అని ట్రేడ్ ఎనలిస్ట్ తరుణ్ ఆదర్శ్ ట్వీట్ చేశారు. తన మాజీ ప్రేయసి కట్రీనా కైఫ్తో ఐదేళ్ల అనంతరం కలసి నటించారు సల్మాన్.
kandalaveerudu salmankhan malli tana satta chaataaru. ‘tublite’ sinimaatho baxafis daggara dul ayina salman ‘tiger jinda hai’ sinimaatho malli tanemito niruupinchaaru. puli oka adugu venakki vesi malli dammu teesukoni rettinchina utsaahamto munduku ela dookutundo alaage salman kuudaa chesaru. ‘tublite’ sinimaatho paraajayaanni moota kattukovadame kakunda teesukonna paaritoshikamlo chala mottaanni bayyarlaku tirigi ivvalsi vachindi. anduke ‘tiger jinda hai’ chitram riselt ela untundaa ani salman kaasta tension padina maata vaastavam. andari bhayalanu tolagistuu paata recordulanni baddalu kotti  ee sinima baxafice dummu repindi. ippati varakuu roo. 154.47 kotlu kalekt chesindi chitram. anthe kaadu balivudlo  intavarakuu hayyest openings ( ‘bahubali.. dhi kanklujan’ minahaayisthe) saadhinchina chitram ide. kevalam moodu rojullone vanda kotla markni daatesindi. fust veeklo kachitamgaa roo. 200 kotlu kalekt chestundane dheemaatho unnaaru salman abhimaanulu. vanda kotla klablo cherina salman pannendo sinima idhi kaavadam maro visesham. ‘sukravaaram roo.34.10 kotlu, sanivaaram roo.35.30 kotlu, aadivaaram roo.45.53 kotlu, somavaram roo.36.54 kotlu.. ante mottam roo. 151.47 kotlu kalekt chesindi’ ani trade enalist tarun aadars tweet chesaru. tana maji preyasi katrina kaifto aidella anantaram kalasi natinchaaru salman.